CELEX: 62014TA0075
Language: et
Date: 2017-11-16 00:00:00
Title: Kohtuasi T-75/14: Üldkohtu 16. novembri 2017. aasta otsus – USFSPEI versus parlament ja nõukogu (Tühistamishagi — Hagi esitamise tähtaeg — Vastuvõetamatus — Lepinguväline vastutus — Personalieeskirjade ja teenistustingimuste reform — Määrus (EL, Euratom) nr 1023/2013 — Rikkumised õigusaktide vastuvõtmise menetluses — Personalieeskirjade komitee ja ametiühinguorganisatsioonidega konsulteerimata jätmine — Üksikisikutele õigusi andva õigusnormi piisavalt selge rikkumine)

8.1.2018   
            
            
               ET
            
            
               Euroopa Liidu Teataja
            
            
               C 5/25
            
         Üldkohtu 16. novembri 2017. aasta otsus – USFSPEI versus parlament ja nõukogu
   (Kohtuasi T-75/14) (1)
   
   ((Tühistamishagi - Hagi esitamise tähtaeg - Vastuvõetamatus - Lepinguväline vastutus - Personalieeskirjade ja teenistustingimuste reform - Määrus (EL, Euratom) nr 1023/2013 - Rikkumised õigusaktide vastuvõtmise menetluses - Personalieeskirjade komitee ja ametiühinguorganisatsioonidega konsulteerimata jätmine - Üksikisikutele õigusi andva õigusnormi piisavalt selge rikkumine))
   (2018/C 005/33)
   Kohtumenetluse keel: prantsuse
   
      Pooled
   
   
      Hageja: Union syndicale fédérale des services publics européens et internationaux (USFSPEI) (Brüssel, Belgia) (esindajad: advokaadid J.-N. Louis ja D. de Abreu Caldas, hiljem advokaat J.-N. Louis)
   
      Kostjad: Euroopa Parlament (esindajad: A. Troupiotis ja E. Taneva) ja Euroopa Liidu Nõukogu (esindajad: M. Bauer ja A. Bisch, hiljem M. Bauer ja M. Veiga)
   
      Kostja toestuseks menetlusse astuja: Euroopa Komisjon (esindajad: G. Gattinara ja J. Currall, hiljem G. Gattinara ja G. Berscheid)
   
      Ese
   
   Esiteks ELTL artikli 263 alusel esitatud nõue tühistada Euroopa Parlamendi ja nõukogu 22. oktoobri 2013. aasta määruse (EL, Euratom) nr 1023/2013, millega muudetakse Euroopa Liidu ametnike personalieeskirju ja Euroopa Liidu muude teenistujate teenistustingimusi, (ELT 2013, L 287, lk 15), artikli 1 lõiked 27, 32, 46 ja 61, lõike 64 punkt b, lõike 65 punkt b ja lõike 67 punkt d, ning teiseks ELTL artikli 268 alusel esitatud nõue mõista välja hüvitis kahju eest, mida hageja kandis väidetavalt selle tõttu, et määrus nr 1023/2013 võeti vastu, rikkudes 2004. aasta kokkulepet reformi kohta, Euroopa Liidu põhiõiguste harta artikleid 12 ja 27, personalieeskirjade artiklit 10 ning nõukogu 23. juuni 1981. aasta otsuses ette nähtud kooskõlastamismenetlust.
   
      Resolutsioon
   
   
               1.
            
            
               Jätta hagi rahuldamata.
            
         
               2.
            
            
               Jätta Union syndicale fédérale des services publics européens et internationaux’lt (USFSPEI) kohtukulud tema enda kanda ja mõista temalt välja Euroopa Parlamendi ja Euroopa Liidu Nõukogu kohtukulud.
            
         
               3.
            
            
               Jätta Euroopa Komisjoni kohtukulud tema enda kanda.
            
         
      (1)  ELT C 194, 24.6.2014.